
I.Общо представяне на програмата.

Редовното, ежедневно посещение на училище се гради като навик, необходимост за ученика, изгражда се като система за самоконтрол за всеки обучаем.
Създаването на условия за редовното присъствие в училище и активната работа по време на учебния час са важни за бъдещето на всеки ученик. Те са гаранция за неговия успех, залог за по-добра квалификация и по-големи възможности за реализация, условие за повишаване качеството на образованието. 
Една от основните причини за отсъствията в училище е липсата на мотивация за учене, липса на средства за осигуряване на прехраната, учебници, дрехи. Въз основа на проведени изследвания и анализи на ученическите нагласи, се формират няколко основни причини, водещи до направа на неизвинени отсъствия от учебни часове, като:
· Недостатъчен или липса на контрол от страна на родителите на учениците;
· Липса на интерес към някои от изучаваните предмети;
· Нисък социално-икономически статус на семейството;
Големият брой отсъствия е свързан със слаби постижения в учебните занятия, което постепенно води до апатия към учебния процес, липса на стремеж за личностна изява в училищна среда. Големият брой слаби оценки неминуемо ги поставя в групата на застрашените от отпадане ученици от училище.
Да помогнем на тези млади хора да повярват в себе си, да се чувстват истински обичани и подкрепяни. Да открием тази област, в която всеки един от тях е добър. Да създадем условия в училище за личностна изява, да ги насочим във вярната посока – това са само част от задачите, които трябва да решим с настоящата програма, за да върнем учениците в класните стаи.
Очакваните резултати от прилагане на програмата  са:
· Анализиране на основните причини за отсъствията и набелязване на мерки за преодоляването им;
· Намаляване броя на отсъствията в училище;
· Привличане и работа с родители на деца в риск от отпадане от училище;
· Привличане на вниманието на учениците в училище и повишаване мотивацията им за учене.
Четвърто основно училище “Иван Вазов” е средищно училище, в което се обучават ученици от селата Баячево, Черковна, Божурка, Братово, Пайдушко, Овчарово, Стража, Руец
Голяма част от отсъствията се дължат на закъснения за час или инцидентни отсъствия за по един ден. В   начален етап имаше ученици, който не посещаваха училище с месеци.
За съответните нарушения на Правилника за вътрешния ред своевременно са уведомявани родителите , Дирекция „Социално подпомагане” и отдел „Закрила на детето”. Налагани са и съответните наказания. Периодично са обсъждани мерки и на заседания на Училищния ученически съвет.
II.  Цели на програмата.
· Създаване на условия за намаляване на безпричинните отсъствия на учениците;
· Превенция на отпадане на учениците от образователната система и повишаване на мотивацията им за учебен процес.
· 

    III.      Основни дейности за реализиране целите на програмата.
	№
	Дейности
	Отговорник
	Срок

	1.
	Разработване на училищна програма за проучване и анализиране на основните причини за отсъствията на учениците и за преждевременното им напускане от училището. 
	ЗДУД
	м. септември

	2.
	Разработване и прилагане на мерки за намаляване отсъствията на учениците

	2.1.
	Проучване чрез разговори и интервюта на основните причини за отсъствията в училище.
	класни ръководители
	м. октомври

	2.2.
	Своевременно уведомяване на родителите при допуснати 5 неизвинени отсъствия от ученик, чрез изпращане на писмо-покана за явяване в училище.
	класни ръководители
	през учебната година

	2.3.
	Разговори с отделните ученици и техните родители и откриване на причините за отсъствията. 
	класни ръководители
	постоянен

	2.4.
	Ежемесечно изпращане на справка до Дирекция „Социално подпомагане” за допуснати 5 и над 5 неизвинени отсъствия до 5-то число на месеца, следващ месеца, в който са допуснати отсъствията.
	класни ръководители
	през учебната година

	2.5.
	Деклариране на желание от страна на ученика и съдействие от родителя за преодоляване на причините за отсъствия /при необходимост се прилага индивидуална корекционна програма/.
	класни ръководители
	постоянен

	2.6.
	Провеждане на дискусии в класовете за анализиране на причините за отсъствията и актуализиране на приетите мерки.
	класни ръководители
пед. съветник
	м. февруари
м. април

	2.7.
	Закупуване на учебници и помагала на ученици, на които са спирани детските надбавки, след предложение на класния ръководител.
	класни ръководители
	м. октомври




	2.8.
	Провеждане на допълнителна  индивидуална и групова работа по съответните предмети, предоставяща възможност за индивидуален темп на работа при усвояване на учебния материал.
	класни ръководители
	постоянен

	3.
	Разработване на мерки за подкрепа на учениците в риск от напускане чрез различни форми на самоуправление

	3.1.
	Подкрепа на ученици, застрашени от отпадане от техни връстници /прикрепване и оказване на помощ при усвояване на пропуснат материал/.
	класните ръководители
	постоянен

	3.2.
	Организиране и провеждане на „Ден на училищно самоуправление”, в който на ученици с голям брой отсъствия се предлага бъдат учители по любим предмет.
	пед. съветник
	м. май

	4.
	Разработване на мерки за подкрепа на учениците в риск от отпадане от училище, с участието на родителските общности

	4.1.
	Организиране и провеждане на родителска  среща с цел информация и съдействие.
	класни ръководители
	през годината

	4.2.
	Създаване на условия за осъществяване на по-добър контакт на класния ръководител с родителите – телефон, транспорт до друго населено място, за ефективна комуникация с родителя. Посещения по домове.
	класни ръководители
	постоянен

	4.3.
	Въвеждане на инициативата „Ден на отворените врати”, в който родители могат да присъстват в учебни часове.
	ЗДУД
	през годината

	5.
	Разработване на механизъм за контрол на редовното и точното отразяване/нанасяне на отсъствията на учениците в училищната документация

	5.1.
	Завишен контрол от страна на училищното ръководство за реалното отразяване на отсъствията на учениците. Ежемесечна проверка на училищната документация, свързана с извиняването на отсъствията на учениците.
	ЗДУД
	ежемесечно

	5.2.
	Провеждане на текущ контрол, относно спазването на чл. 132(2) от ППЗНП относно ежемесечното вписване на отсъствията на учениците в ученическите книжки.
	Директор
ЗДУД
	ежемесечно

	6.
	Разработване на механизъм за идентификация на учениците в риск от отпадане

	6.1.
	Изготвяне и постоянно актуализиране на Регистър на учениците от IV ОУ „Иван Вазов”, идентифицирани като ученици в риск.
	пед. съветник
	постоянен

	6.2.
	Изготвяне на модел на индивидуална карта  на вписаните ученици в Регистъра.
	пед. съветник
ЗДУД
	Срок 
М. октомври

